Premierul Marcel Ciolacu susține că măsura închiderii supermarketurilor în weekend nu ar fi o măsură inspirată pentru că nu poate dicta Guvernul când să-și facă oamenii cumpărăturile. Totuși, Ciolacu a explicat că a mandat o echipă de specialiști care vor analiza propunerea și vor veni cu soluții.
"Am dat în lucru echipei. Cum s-a pus problema, vă spun că nu sunt un mare fan, la modul că toată lumea trebuie să-și facă cumpărăturile până sâmbătă la prânz.
Nu poți obliga pe cineva când să-și facă cumpărăturile. Am ajuns noi miniștri, prim-miniștri și alte funcții, dar totuși nu putem dicta oamenilor când să-și facă cumpărăturile sau cum să trăiască.
Haideți să așteptăm expertiza specialiștilor să vedem dacă se poate aplica o astfel de măsură.", a spus Marcel Ciolacu.